Israelul anunță că l-a eliminat pe numărul doi al aripii militare a Hamas
Data publicării:
Armata israeliană a confirmat marţi că l-a "eliminat" pe numărul 2 al aripii armate a Hamas, Marwan Issa, în cursul unei lovituri în Fâşia Gaza, relatează AFP, preluată de Agerpres.
Marwan Issa, "unul dintre organizatorii masacrului din 7 octombrie", a fost "eliminat într-o lovitură pe care am efectuat-o în urmă cu două săptămâni", a anunţat purtătorul de cuvânt al armatei, contraamiralul Daniel Hagari, într-o conferinţă de presă, confirmând o informaţie deja difuzată de Casa Albă pe 18 martie.
Acest responsabil al aripii armate a mişcării islamiste palestiniene a fost "eliminat într-o lovitură complexă şi precisă de către forţele aeriene, pe baza informaţiilor armatei şi Shin Beth", serviciul intern de informaţii, a adăugat el.
Acesta este cel mai înalt oficial din mişcarea palestiniană ucis de armata israeliană în Fâşia Gaza de la începutul războiului.
Consilierul pentru securitate naţională al Casei Albe, Jake Sullivan, a anunţase anterior decesul lui într-o conferinţă de presă.
Marwan Issa, născut în 1965, era adjunctul lui Mohammed Deif, şeful Brigăzilor al-Qassam.